સૂત્રોના જણાવ્યા પ્રમાણે, 'તારક મહેતા'માં નવા ડૉ. હાથીની ગ્રાન્ડ એન્ટ્રી બતાવવામાં આવશે. વરસતા વરસાદમાં ડૉ.હાથી કેડસમા પાણીમાં બાપ્પાની મૂર્તિ લઈને ચાલતા આવતા હોય તેમ બતાવવામાં આવશે. આ ટ્રેકનું શૂટિંગ પણ શરૂ થઈ ગયું હતું. નવા ડૉ. હાથીની એન્ટ્રી 13 સપ્ટેમ્બરના રોજ ઓન-એર થશે. સૂત્રોના જણાવ્યા પ્રમાણે, નિર્મલ સોનીનો હાલમાં જ સંપર્ક સાધવામાં આવ્યો હતો. નિર્મલ સોનીએ જ્યારે આ શો છોડ્યો ત્યારે તેના સંબંધો વણસી ચૂક્યા છે અને તેથી જ સીરિયલ મેકર્સ તેને ફરીથી આ શોમાં લાવવા માટે ઉત્સુક નહોતાં. જોકે, આ વખતે બધુ જ વ્યસ્થિત રીતે પાર પડ્યું હોવાથી અંતે નિર્મલ સોનીને જ લેવાનું નક્કી કરવામાં આવ્યું છે.